PRITARTA

Telšių l-d „Saulutė“ tarybos

2019 m. d.

protokoliniu nutarimu Nr.V6-

PRITARTA

Telšių rajono savivaldybės administracijos

Švietimo ir sporto skyriaus vedėjo

2019 m. d. įsakymu Nr.

PATVIRTINTA

Telšių l-d „Saulutė“ direktoriaus

2019 m. d. įsakymu Nr. V-

**TELŠIŲ LOPŠELIO-DARŽELIO „SAULUTĖ“**

**2019-2021 M. STRATEGINIS VEIKLOS PLANAS**

**1.Išorinės aplinkos analizė.**

1.1.Politiniai- teisiniai veiksniai.

* Lietuvos švietimo politika yra orientuota į Europos Sąjungos šalių vertybes ir formuojama atsižvelgiant į jų švietimo gaires ir prioritetus. Bendradarbiaudama su visomis Europos Sąjungos šalimis, Lietuva yra įsipareigojusi įgyvendinti strategiją „Europa 2020“. Įgyvendinant šio dokumento nuostatas švietimo ir mokymo srityje siekiama: gerinti švietimo ir mokymo kokybę bei veiksmingumą, teikti vienodas galimybes, skatinti socialinę sanglaudą, aktyvų pilietiškumą ir kūrybingumą.
* Kintantis požiūris į šalies poreikius ir ateities vizija atsiskleidžia svarbiausiame strateginiame šio meto valstybės dokumente – Lietuvos pažangos strategijoje „Lietuva 2030“. Ši strategija yra vienas pagrindinių švietimo tikslų šaltinių, kurioje nurodoma, kad švietimas prisideda prie sumanios visuomenės, sumanios ekonomikos ir sumanaus valdymo kūrimo ugdydamas atvirą, kūrybingą ir atsakingą žmogų. Šalies švietimo sistemai šiuo metu kyla unikalūs uždaviniai – modernios tautos tapatybės ir savigarbos ugdymas, pedagoginio darbo prestižo ir kokybės didinimas, prisitaikymas prie sparčios demografinės kaitos, pertvarkymas tradicinius ugdymo, mokymo organizavimo būdus į lanksčius, atitinkančius šiuolaikinius mokymosi tikslus, tinkamus kiekvieno asmens mokymuisi visą gyvenimą. Lietuvos Respublikos Vyriausybės programos nuostatos – šiuolaikiškas, kokybiškas ikimokyklinis, priešmokyklinis ir bendrasis ugdymas.
* Telšių rajono savivaldybės 2004-2020 m. strateginio plėtros plano 4 prioriteto „Išsilavinusios bendruomenės ugdymas(-is)“ uždaviniai, kurti rajone prieinamą, efektyviai veikiančią švietimo sistemą, stiprinti ir plėtoti švietimo infrastruktūrą, formuoti sąmoningai aktyvią ir pilietiškai atsakingą bendruomenę.
* Priimtos Lietuvos švietimo įstatymo pataisos, kurios įteisina privalomą priešmokyklinį ugdymą. Įstatyme įtvirtinta, kad privalomasis švietimas tai Lietuvos Respublikos piliečiams, gyvenantiems Lietuvos Respublikoje, privalomas ir valstybės garantuojamas ugdymas iki 16 metų pagal priešmokyklinio, pradinio, pagrindinio ugdymo programas. Pataisos įsigaliojo nuo 2016m. rugsėjo 1d.
* Telšių lopšelis-darželis „Saulutė“ savo veikloje vadovaujasi pagrindiniais norminiais teisės aktais: Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos darbo kodeksu, Lietuvos Respublikos švietimo įstatymu, Vaiko gerovės valstybės politikos koncepcija, Lietuvos Respublikos Vyriausybės nutarimais, švietimo ir mokslo, sveikatos apsaugos, kitų ministerijų įsakymais ir norminiais aktais, Telšių rajono savivaldybės tarybos sprendimais, Telšių rajono administracijos direktoriaus įsakymais, Telšių rajono švietimo, kultūros ir sporto skyriaus vedėjo įsakymais, lopšelio-darželio nuostatais ir kitais teisės aktais.

1.2.Ekonominiai veiksniai.

* Lietuvos švietimo įstaigų finansavimas priklauso nuo šalies ekonominės būklės, ekonominių prioritetų ir tikslingo biudžeto paskirstymo. Todėl ikimokyklinio ir priešmokyklinio ugdymo įstaigos veiklą įtakoja bendrieji Lietuvos ekonominiai rodikliai.
* Analizuojant šalies ekonominę situaciją, pastebimi ir teigiami ekonominiai veiksniai:
* Įgyvendinamas projektas iš Europos socialinio fondo ir Lietuvos Respublikos valstybės biudžeto lėšų, pagal Lietuvos Respublikos švietimo ir mokslo ministro 2017 m. rugpjūčio 25 d. įsakymu V-646 patvirtinto 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-727 priemone „Mokytojų ir kitų švietimo sistemos darbuotojų kvalifikacijos tobulinimas“
* Lietuvai tapus Europos Sąjungos nare atsirado galimybė naudotis ES struktūrinių fondų lėšomis. Skiriamas didelis dėmesys ikimokyklinio ugdymo įstaigų patalpų remontui, modernizavimui, ugdymo aplinkos gerinimui;
* Įgyvendinant ES, Savivaldybės ir Lietuvos Respublikos lėšomis finansuojamas programas, 2013metais atlikta lopšelio – darželio A korpuso vidinių erdvių renovacija.
* Kiekvienais metais lopšelio-darželio bendruomenė (ugdytinių šeimos nariai, darbuotojai), vadovaujantis Lietuvos Respublikos gyventojų pajamų mokesčio įstatymu, remia pajamų mokesčio dalimi (iki 2%)ir prisideda prie įstaigos ugdymo aplinkos turtinimo, atnaujinimo.
* Švietimas yra prioritetinė valstybės veiklos sritis, lemianti šalies pažangą, todėl jam skiriamos lėšos turėtų sudaryti ne mažiau 6 proc. bendrojo vidaus produkto. Šiuo metu Lietuvos šalies ekonomikai atsigaunant, Vyriausybė planuoja ir įgyvendina pedagoginių darbuotojų darbo užmokesčio didinimo programą. Nuo 2019 m. sausio 1 d. ikimokyklinių įstaigų pedagogams iki 10 proc. didinamas darbo užmokestis.
* Telšių rajono savivaldybės tarybos 2015m. gruodžio 28d. sprendimu Nr. TI-360 „Dėl mokesčio už vaikų išlaikymą Telšių rajono savivaldybės ugdymo įstaigose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo patvirtinimo“ nustatytas 5,50 Eur. mėnesinis tėvų mokestis aplinkos ugdymo reikmėms, kuris padidins lopšelio-darželio finansinius išteklius.

1.3.Socialiniai veiksniai.

* Įstaigos veiklai ir jos strateginio plano kryptims įtakos turi bendroji Lietuvos socialinė politika, jos būklė, rajono socialiniai veiksniai.
* Viena svarbiausių šalies problemų – nemažėjantys migracijos procesai. Gyventojų mažėjimas 2014-2017m. Telšių apskrities savivaldybėse svyravo nuo 0,7 proc. iki 2,6 proc. Vidutiniškai iš Telšių apskrities išvyko daugiau negu vidutiniškai iš visos Lietuvos. Per šį laikotarpį sumažėjo Telšių apskrityje – 5,4 proc., Telšių rajone – 6,1 proc.
* Mažėjant gyventojų skaičiui kinta ir nedarbo lygis. Telšių teritorinės darbo biržos duomenimis nedarbo lygis Telšių apskrities savivaldybėse padidėjo. 2017m. nedarbo lygis Telšių rajono savivaldybėje siekė – 7,8 proc., bedarbiai sudarė 7,8 proc. darbingo amžiaus gyventojų**.**
* Telšių rajono ugdymo įstaigų tinklas įvairus, iš esmės tenkinantis visuomenės poreikius. Ypač pagerėjo ikimokyklinio ugdymo poreikio tenkinimas. 2017–2018 m. m. veikia 67 grupės, poreikis tenkinamas 94 proc.**,** sudarytos sąlygos mokytis suaugusiesiems ir praradusiems mokymosi motyvaciją asmenims.Telšių lopšelyje-darželyje „Saulutė“ netenkinami visų pageidaujančių lankyti lopšelį vaikų tėvų prašymai.
* Kasmet prastėja naujai atvykstančių vaikų sveikatos rodikliai. Pagal 2018 m. rugsėjo mėnesį pateiktas pažymas apie vaiko sveikatos stovį iš 232 lankančių vaikų 42proc. turiįvairių sveikatos sutrikimų.
* Vaikų sveikatos stiprinimui, sveikos gyvensenos pradmenų ir įgūdžių formavimui, ankstyvosios socialinės kompetencijos ugdymui skiriama ypač daug dėmesio: lopšelis-darželis yra Lietuvos sveikatą stiprinančių mokyklų sąraše, vykdoma ilgalaikė sveikatos stiprinimo programa „Mažais žingsneliais sveikatos link“ (2017m.), Respublikos sveikatą stiprinančių ikimokyklinių įstaigų darbuotojų asociacijoje „Sveikatos želmenėliai“ nariai. Taikoma prevencinė programa „Zipio draugai“. Į ugdomąjį procesą integruojama žalingų įpročių, smurto ir patyčių prevencija.
* Lopšelis-darželis dalyvauja Europos sąjungos finansuojamose programose „Pienas vaikams“, „Vaisių vartojimo skatinimas mokyklose“
* Dažnai stebima tėvų socialinių įgūdžių stoka. Vykdomas tėvų švietimas, pagal poreikį teikiama švietimo pagalba vaikui, bendradarbiaujama su socialiniais partneriais, tobulinama Vaiko gerovės komisijos veikla.

1.4.Edukaciniai- technologiniai veiksniai.

* Vienas iš švietimo prioritetų – mokymosi visą gyvenimą užtikrinimas. Informacinių ir komunikacinių technologijų raida keičia požiūrį į mokymąsi. Kartu su informacinių komunikacinių technologijų taikymo plėtra kuriamos ir naujos mokymosi priemonės, kurios padės užtikrinti žinių kūrimo procesą, sudaryti sąlygas plėtoti mokymąsi, aprėpiantį ir sujungiantį informaciją iš įvairių šaltinių. Modernioje šiuolaikinėje mokykloje ji turi sudaryti sąlygas grupiniam ir individualiam, teoriniam ir praktiniam mokymuisi. Mokymo aplinka turi teikti galimybę naudotis įvairiomis informacinėmis komunikacinėmis technologijomis.
* Lopšelis-darželis turi keturiolika nešiojamų kompiuterių, penkis stacionarius kompiuterius, penkis planšetinius kompiuterius, projekcinę sistemą, veikia internetinė svetainė. Modernizuotas metodinis kabinetas, kuriame vienas kompiuteris skirtas ikimokyklinių grupių auklėtojų poreikiams, yra interaktyvi lenta, kopijavimo, laminavimo aparatai.
* Siekiant mažinti pedagogams „popierizmą„ ir daugiau dėmesio skirti tiesioginiam darbui su vaikais, ruošiamasi lopšelyje-darželyje įdiegti kompiuterinę programą „Mūsų darželis“.
* Siekiant efektyvaus IKT taikymo ugdymo procese, būtina įvesti bevielį ryšį.
* IKT plėtros galimybės reikalauja pedagogų aukštesnės kvalifikacijos, todėl stinga kompetencijų veiksmingai taikyti jas ugdymo kokybei gerinti.
* Būtina įsigyti naujų edukacinių programėlių vaikų ugdymui

**2.Vidinės aplinkos analizė.**

2.1. Teisinė bazė.

Telšių lopšelis-darželis „Saulutė“ savo veiklą grindžia Lietuvos Respublikos Konstitucija, Lietuvos Respublikos švietimo įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Telšių rajono savivaldybės tarybos, savivaldybės administracijos, švietimo, kultūros, sporto ir jaunimo reikalų skyriaus įsakymais, sprendimais, nurodymais, lopšelio-darželio nuostatais, lopšelio-darželio vidaus tvarkos taisyklėmis, lopšelio-darželio direktoriaus įsakymais, darbuotojų pareigybių aprašymais ir kt. teisiniais dokumentais.

2.2. Organizacinė struktūra.

Lopšelis-darželis yra bendros paskirties. Pagrindinė veiklos sritis- švietimas. Pagrindinės veiklos rūšys- ikimokyklinio amžiaus vaikų ugdymas ir priešmokyklinis ugdymas. Veikia 12 grupių, iš jų dvi lopšelio grupės 1-3 metų vaikams, aštuonios darželio grupės 3-5 metų vaikams, dvi priešmokyklinio amžiaus grupės 5-7 metų vaikams. Vietų skaičius – 230, vaikų skaičius – 232.

Aukščiausia įstaigos savivaldos institucija, telkianti ugdytinių tėvus, pedagogus, kitus darbuotojus svarbiausiems įstaigos veiklos uždaviniams spręsti yra lopšelio-darželio taryba. Nuolat veikianti lopšelio-darželio savivaldos institucija pedagogų profesiniams ir bendriesiems tikslams spręsti yra lopšelio-darželio mokytojų taryba. Taip pat lopšelyje-darželyje veikia Vaiko gerovės komisija, mokytojų atestacijos komisija, darbo taryba.

2.3. Žmogiškieji ištekliai.

Darbuotojų skaičius - 46, iš jų 24 pedagogai, 2 administracijos darbuotojai, 20 aptarnaujančio personalo darbuotojų. Pareigybės: direktorius, direktoriaus pavaduotojas ugdymui; pedagogai– 4auklėtojo kvalifikacinė kategorija, 1 vyr. mokytojo kvalifikacinė kategorija, 14 vyr. auklėtojos kvalifikacinė kategorija, 1 vyr. logopedo kvalifikacinė kategorija, 4 metodininko kvalifikacinė kategorija. Patvirtinta45,95etato.

2.4. Planavimo sistema.

Lopšelio-darželio strateginis veiklos planas trejiems metams. Lopšelio-darželio metų veiklos planas. Organizaciniai planai mėnesiui. Visi kiti planai, kurie nededami, kaip priedai prie lopšelio-darželio metų veiklos plano (grupių metiniai, savaitiniai planai).

2.5. Finansiniai ištekliai.

Savivaldybės biudžeto lėšos. Specialioji dotacija „Klasės krepšelio“ lėšos. Specialiųjų programų lėšos. Savivaldybės projektų lėšos. Paramos lėšos ir kt.

2.6. Ryšių sistema.

* Lopšelis-darželis turi keturiolika nešiojamų kompiuterių, penkis stacionarius kompiuterius, penkis planšetinius kompiuterius, projekcinę sistemą, telefonus - mobilų ir fiksuoto ryšio, interneto ryšį, elektroninį paštą, veikia internetinė svetainė. Modernizuotas metodinis kabinetas, kuriame vienas kompiuteris skirtas ikimokyklinių grupių auklėtojų poreikiams, yra interaktyvi lenta, kopijavimo, laminavimo aparatai. Priešmokyklinės grupės turi po vieną nešiojamą kompiuterį ir po du planšetinius kompiuterius vaikams.
* Palaikomi bendradarbiavimo ryšiai su Telšių rajono savivaldybės administracija, Švietimo, kultūros, sporto ir jaunimo reikalų skyriumi, Vaiko teisių apsaugos tarnyba, Socialinės paramos ir globos skyriumi, Telšių švietimo centru, Telšių „Atžalyno“ pagrindine mokykla, Telšių specialiąja mokykla, Telšių globos namais, kitais rajono lopšeliais-darželiais. Sudarytos bendradarbiavimo sutartys su Lietuvos lopšeliais-darželiais, turinčiais „Saulutė“ pavadinimą: Pakruojo lopšeliu-darželiu „Saulutė“, Kupiškio lopšeliu-darželiu „Saulutė“, Joniškio lopšeliu-darželiu „Saulutė, Raseinių lopšeliu-darželiu „Saulutė“, Gargždų lopšeliu-darželiu „Saulutė“ ir kt.

2.7. Priežiūros sistema.

* Stebėsenos rodikliai mokslo metams pasirenkami pagal Telšių rajono savivaldybės stebėsenos rodiklių sąrašą ir jų rinkimo tvarką, kuriuos tvirtina Telšių rajono savivaldybės administracijos direktorius.
* Lopšelyje-darželyje ugdomosios veiklos stebėsena vykdoma vadovaujantis Telšių lopšelio-darželio „Saulutė“ ugdomosios veiklos stebėsenos tvarkos aprašu, patvirtintu Telšių lopšelio-darželio „Saulutė“ direktoriaus 2015 m. gruodžio 10 d. įsakymu Nr. V- 127.
* Nuolatinai ugdymo(si) procesą tiria ir jo stebėseną vykdo direktorius ir direktoriaus pavaduotojas ugdymui. Pedagogų organizuojamų veiklų priežiūra, dokumentacijos tikrinimas vykdomas 1 kartą per ketvirtį.
* Logopedas tiria vaikų kalbą, vertina pokyčius.
* Ikimokyklinio amžiaus vaikų ugdymo(si) pasiekimai analizuojami 2 kartus per mokslo metus ( rudenį, pavasarį), priešmokyklinių grupių vaikų pasiekimų vertinimas vykdomas 2 kartus per mokslo metus (rudenį, pavasarį).
* Kartą per metus vykdoma turto metinė inventorizacija.

**3.SSGG analizė.**

**STIPRYBĖS**

* Mokykla pripažinta sveikatą stiprinančia mokykla respublikoje. Parengta ir vykdoma individuali sveikatos stiprinimo programa.
* Nuolat ieškoma naujų būdų ir priemonių vaikų sveikatos stiprinimui.
* Dirba savo sritį išmanantys, kompetentingi ir nuolat besitobulinantys pedagogai.
* Patogi geografinė lopšelio-darželio padėtis.
* Brandus vaikų paruošimas mokyklai.
* Tikslinga, kūrybinga, sisteminga ugdomoji veikla, kokybiška mokytojo ir ugdytinių sąveika.
* Vadovų ir pedagogų profesinė kompetencija.
* Mokyklos žinomumas miesto, rajono, šalies, tarptautiniu lygmeniu.
* Sukurta ugdymą (si) skatinanti ir moderni aplinka.
* Mokinio krepšelis, 2 proc. gyventojų pajamų mokesčio lėšos, tėvų mokestis aplinkos ugdymo reikmėms sudaro galimybę turtinti ugdymo(si) aplinką.

**SILPNYBĖS**

* Nesaugi ir atvira lopšelio-darželio teritorija.
* Finansavimo stoka interaktyvioms priemonėms, ūkio reikmėms.
* Neaktyvus pedagogų dalyvavimas projektuose asmeniniam tobulėjimui ir papildomam finansavimui gauti.
* Trūksta patalpų įvairiai vaikų veiklai.
* Neestetiškas lopšelio-darželio fasadas, neremontuotos B korpuso vidinės erdvės: salė, grupė, koridoriai ir kitos patalpos.
* Nepakankamai išplėtotas bendradarbiavimas su ugdytinių tėvais, jų švietimas.

**GALIMYBĖS**

* Stiprinti lopšelio-darželio veiklos kryptį, įrengiant įstaigos lauko teritorijoje vaikų fizinį aktyvumą skatinančias ir sveikatą stiprinančias erdves.
* Teikti įvairią pagalbą ir paramą vaikui ir šeimai.
* Efektyviau panaudoti ugdymo(si) metodų, technologijų teikiamas galimybes.
* Aktyviai dalyvauti rengiant finansuojamus projektus.
* Nuosekliai siekti profesinio tobulėjimo, dalyvaujant miesto, respublikos, tarptautiniuose projektuose, konkursuose, akcijose.
* Aktyvinti ugdytinių tėvų dalyvavimą mokyklos gyvenime.

**GRĖSMĖS**

* Ekonominiai, demografiniai, socialiniai sunkumai, didėjanti jaunų šeimų migracija.
* Vaikų skaičiaus mažėjimas dėl žemo gimstamumo lygio.
* Blogėjanti vaikų ir darbuotojų sveikata.
* Tėvų pasyvus požiūris į ugdymą.
* Nestabili valstybės švietimo politika.
* Nepakankamas finansavimas ūkio išlaidos.

**4. Misija.**

Lopšelis- darželis yra valstybinė ikimokyklinio ugdymo institucija, kuri įgyvendina ikimokyklinio ir priešmokyklinio ugdymo programas, sudaro sąlygas, užtikrinančias vaiko saugumą ir raidą, garantuoja deramą vaiko socializacijos lygį ir reikiamą pasirengimą mokyklai.

**5.Vizija.**

Šiuolaikiška vaikų ugdymo įstaiga, atvira naujovėms, puoselėjanti tautines tradicijas, stiprinanti vaikų dvasines ir fizines galias, kurioje saugūs ir kūrybingi vaikai, bendradarbiaujantys darbuotojai ir tėvai.

**6. Vertybės, filosofija, išskirtinumas.**

Pagarba žmogui, pripažinimas, orumas, tolerancija, demokratiškumas, teisingumas, sąžiningumas. Lopšelis-darželis savo darbe vadovaujasi nuoseklumo, atvirumo, demokratiškumo ir atsinaujinimo principais.

Humanistinis požiūris į ugdymą, tobulėjimas, individualumo ir bendruomeniškumo derinimas nuolatinėmis kaitos sąlygomis.

Lopšelis-darželis organizuodamas ugdymo procesą kuria sveiką ir saugią aplinką vaikui, stiprina vaiko fizinę ir psichinę sveikatą, tobulina šeimos ir ikimokyklinės įstaigos bendradarbiavimą, ieško naujų darbo formų.

**7. Prioritetai**

1. Emocinės ir fizinės sveikatos stiprinimas.
2. Bendravimo ir bendradarbiavimo kultūros tarp bendruomenės narių plėtra.
3. Modernios ir kokybišką ugdymą skatinančios aplinkos kūrimas.

**8. Prioritetų įgyvendinimo planas**

**8.1. Pirmas prioritetas. Emocinės ir fizinės sveikatos stiprinimas.**

8.1.1.Tikslas: Aktyvinti bendruomenės narių sveiką gyvenseną.

8.1.1.1.Uždavinys:Formuoti ir įtvirtinti sveikos gyvensenos įgūdžius kasdieninėje veikloje.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 8.1.1.1.1. Formuoti ir ugdyti sveikos gyvensenos įgūdžius per mokytojų, švietimo pagalbos specialistų, visuomenės sveikatos priežiūros specialisto organizuotas veiklas. | 2019-2021 | Specialiųjų programų lėšos  Mokinio krepšelio lėšos | Pedagogai | Pedagogai organizuoja 1 savaitę per mėnesį sveikos gyvensenos veiklas.  Visuomenės sveikatos priežiūros specialistas organizuoja po 1 veiklą per mėnesį darželio ir priešmokyklinėse grupėse. |
| 8.1.1.1.2. Atnaujinti programas užtikrinančias prevencinę veiklą. | 2019-2020 | Specialiųjų programų lėšos.  Mokinio krepšelio lėšos | Direktoriaus pavaduotoja ugdymui  Pedagogai | Vykdoma daugiau prevencinių renginių. Pedagogai dalyvauja tarptautinėje programoje „Zipio draugai“, ugdymo procese taiko emocinio intelekto programą Kimochi. |
| 8.1.1.1.3. Organizuoti veiklas ir renginius, stiprinančius emocinę ir fizinę sveikatą. | 2019-2021 | Rėmėjų lėšos | Direktorius Direktoriaus pavaduotojas ugdymui Pedagogai | Organizuojama 10 renginių bendruomenei ir socialiniams partneriams per metus. |
| 8.1.1.1.4. Apibendrinti ir skleisti gerąją darbo patirtį (lankstinukai, straipsniai spaudoje, svetainėje, socialiniuose tinkluose ir kt.). | 2019-2021 | Tėvų 2% pajamų mokesčio parama  Rėmėjų lėšos | Direktorius Direktoriaus pavaduotojas ugdymui  Pedagogai | Sukurta 6 lankstinukai per metus.  Parengta 8 straipsniai spaudoje, svetainėje, socialiniuose tinkluose – per metus. |
| 8.1.1.1.5. Kviesti Telšių VSB specialistus organizuoti užsiėmimus ugdytiniams ir tėveliams sveikatos stiprinimo klausimais. | 2019-2021 | Žmogiškieji ištekliai | Direktoriaus pavaduotojas ugdymui  Pedagogai  VSB specialistas | Pakviesta 6 lektoriai per metus. |
| 8.1.1.1.6.  Kviesti Telšių PPT lektorius skaityti paskaitas bendruomenei emocinės sveikatos klausimais. | 2019-2021 | Žmogiškieji ištekliai | Direktoriaus pavaduotoja ugdymui  pedagogai | Pakviesta 4 lektoriai per metus. |
| 8.1.1.1.7. Atlikti sveikatos stiprinimo programos „Mažais žingsneliais sveikatos link“ veiksmingumo apklausą. | 2019-2021 | Žmogiškieji ištekliai | Direktoriaus pavaduotojas ugdymui.  Pedagogai | Atlikta bendruomenės narių apklausa apie programos veiksmingumą. Duomenys panaudoti ugdymo turiniui gerinti ir sveikos gyvensenos propagavimui. |
| 8.1.1.1.8. Tobulinti pedagogų kompetenciją ir kvalifikaciją. | 2019-2021 | Mokinio krepšelio lėšos | Direktorius  Direktoriaus pavaduotojas ugdymui  Pedagogai | Kiekvienas pedagogas dalyvauja bent 3 kvalifikacijos tobulinimo seminaruose per metus. |
| 8.1.1.1.9. Dalyvauti projektinėje veikloje, rengiant grupių, rajono, respublikos ir tarptautinius projektus, skatinančius vaikų sveikos gyvensenos įgūdžius. | 2019-2021 | Žmogiškieji ištekliai  Mokinio krepšelio lėšos | Direktorius  Direktoriaus pavaduotojas ugdymui  Pedagogai | Įgyvendinta projektų per metus: rajono – 2. Dalyvių skaičius – 80.  respublikos – 4. Dalyvių skaičius – 50.  tarptautiniuose – 1. Dalyvių skaičius –40. |

8.1.1.2.Uždavinys:Skatinti bendruomenės sveikatinimą per lietuvių liaudies tradicijas ir papročius.

|  |  |  |  |  |  |
| --- | --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | | Laukiamas rezultatas |
| 8.1.1.2.1.  Stiprinti bendruomenės narių sveikatą, panaudojant lietuvių liaudies patirtį. | 2019-2021 | Žmogiškieji ištekliai | Direktorius  Direktoriaus pavaduotojas ugdymui | | Pakviesta 2 lektoriai per metus. |
| 8.1.1.2.2. Organizuoti edukacinius renginius su lietuvių liaudies tradicijomis ir papročiais, kurie padėtų sveikatinti vaikus. | 2019-2021 | Klasės krepšelio lėšos | Direktoriaus pavaduotoja ugdymui  Pedagogai | | Suorganizuota 4 edukaciniai renginiai per metus. |
| 8.1.1.2.3.  Atlikti apklausą apie sveikatos puoselėjimą šeimoje. | 2020m. | Žmogiškieji ištekliai | Direktoriaus pavaduotojas ugdymui  Pedagogai | | Atlikta 20 pedagogų ir 140 tėvų apklausa. |
| 8.1.1.2.4. Įrengti relaksacijos takelį, panaudojant gamtines medžiagas. | 2019m. | Specialiųjų programų lėšos.  Tėvų 2% pajamų mokesčio parama | Direktoriaus pavaduotojas ūkiui ir bendriesiems klausimams,  Direktoriaus pavaduotoja ugdymui | | Įrengtas takelis pėdų jutiminiams taškams aktyvinti. |
| 8.1.1.2.5.Įruošti lauko erdves, skatinančias įvairią vaikų veiklą gryname ore. | 2019 - 2021 | Tėvų 2% pajamų mokesčio parama | Direktorius  Direktoriaus pavaduotojas ugdymui  Direktoriaus pavaduotojas ūkiui ir bendriesiems klausimams | | Įruoštos erdvės meninei ir pažinimo veikloms, aptverta futbolo aikštelė, įrengtas šuoliui į tolį takas, patiesta danga krepšinio aikštelei. |
|  |  |  |  | |

**8.2. Antras prioritetas. Bendravimo ir bendradarbiavimo kultūros tarp bendruomenės narių ir socialinių partnerių plėtra.**

8.2.1. Tikslas: Siekti bendradarbiavimo dermės su tėvais ir socialiniais partneriais.

8.2.1.1. Uždavinys: Įtraukti tėvus į lopšelio-darželio veiklą.

|  |  |  |  |  |  |
| --- | --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | | Laukiamas rezultatas |
| 8.2.1.1.1. Nuolat tirti įstaigos teikiamų paslaugų poreikį ir kokybę. | 2019-2021 | Žmogiškieji ištekliai | Direktoriaus pavaduotojas ugdymui | | Analizuojant įstaigos ugdymo procesą, numatomi ugdymo(si) tobulėjimo būdai, naujų paslaugų poreikis. |
| 8.2.1.1.2.Plėtoti pedagogų ir tėvų (rūpintojų) veiklos dermę, skatinant vaiko pasiekimus ir juos vertinant. | 2019 - 2021 | Žmogiškieji ištekliai | Pedagogai | | Įstaigoje tėvai (rūpintojai) sistemingai ir laiku gaus išsamią informaciją apie vaiko pasiekimus ir pažangą. |
| 8.2.1.1.3. Organizuoti bendrus vaikų, pedagogų ir tėvų renginius (pažintines išvykas sveikatingumo takais, sportines pramogas, akcijas, parodas ir kt.). | 2019-2021 | Klasės krepšelio lėšos  Tėvų 2% pajamų mokesčio parama | Pedagogai | | Organizuojama 15 bendrų vaikų, pedagogų, tėvų renginių per metus. |
| 8.2.1.1.4. Įtraukti tėvus, tvarkant ir atnaujinant lauko edukacines erdves. | 2019-2021 | Žmogiškieji ištekliai | Direktorius  Direktoriaus pavaduotojas ūkio reikalams ir bendriesiems klausimams  Pedagogai | | Per metus 2 kartus organizuoti talkas, akcijas. |
| 8.2.1.1.5.Teikti tėvams informaciją per lopšelio-darželio svetainę, elektroninį dienyną ir socialinius tinklus. | 2019-2021 | Žmogiškieji ištekliai | Direktorius  Direktoriaus pavaduotojas ugdymui  Pedagogai | Teikiama tėvams informacija per lopšelio-darželio svetainę, elektroninį dienyną ir socialinius tinklus bent 2 kartus per mėnesį. | |

8.2.1.2. Uždavinys: Ieškoti naujų bendravimo ir bendradarbiavimo formų su socialiniais partneriais.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 8.2.1.2.1. Įtraukti socialinius partnerius į bendrų projektų rengimą. | 2019-2021 | Projektų lėšos  Žmogiškieji ištekliai | Direktorius Direktoriaus pavaduotojas ugdymui | Rengiama 2 projektai per metus. |
| 8.2.1.2.2. Dalintis ugdomojo darbo gerąja patirtimi. | 2019-2021 | Žmogiškieji ištekliai | Direktorius Direktoriaus pavaduotojas ugdymui | Pedagogai dalijasi gerąja patirtimi su socialiniais partneriais bent 2 kartus per metus. |
| 8.2.1.2.3.  Bendradarbiauti su mokykla, siekiant ugdymo tęstinumo. | 2019-2021 | Žmogiškieji ištekliai | Direktorius  Direktoriaus pavaduotojas ugdymui  Priešmokyklinio ugdymo pedagogai | Organizuojami susitikimai su pirmos klasės mokytojais 1 kartą per metus. |
| 8.2.1.2.4.Dalyvauti socialinių partnerių projektuose ir renginiuose, bei kviesti juos į lopšelio-darželio renginius. | 2019-2021 | Projektų lėšos  Tėvų 2% proc. pajamų mokesčio parama | Direktorius  Direktoriaus pavaduotojas ugdymui  Pedagogai | Dalyvaujama socialinių partnerių projektuose ir renginiuose 3 kartus per metus, kviečiama į lopšelio-darželio renginius – 3 kartus per metus. |
| 8.2.1.2.5.Dalyvauti Lietuvos „Saulučių“ susitikimuose. | 2019-2021 | Tėvų 2% proc. pajamų mokesčio parama | Direktorius  Direktoriaus pavaduotojas ugdymui  Pedagogai | Dalyvaujama 1 susitikime per metus. |
| 8.2.1.2.6. Sudaryti bendradarbiavimo sutartis su naujais socialiniais partneriais | 2019-2021 | Žmogiškieji ištekliai. | Direktorius | Sudaryta 3 sutartys per metus. |

**8.3. Trečias prioritetas. Modernios ir kokybišką ugdymą skatinančios aplinkos kūrimas.**

8.3.1. Tikslas. Inovatyvių, kūrybiškumą skatinančių ugdymo metodų naudojimas ugdymo procese.

8.3.1.1.Uždavinys. Skatinti pedagogus ugdymo procese naudoti inovatyvias ir kūrybiškumą skatinančias priemones ir metodus.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 8.3.1.1.1. Įsigyti modernių ir šiuolaikiškų ugdymo(si) priemonių, skirtų pažintinei tiriamajai vaikų veiklai | 2019-2021 | Klasės krepšelio lėšos  Specialiųjų programų lėšos | Direktorius direktoriaus pavaduotojas ugdymui  pedagogai | Įsigyta 3 šviesos stalai, ugdymo priemonės, skirtos tyrimams ir bandymams. |
| 8.3.1.1.2.Įsigyti ir taikyti Kimochi programą socialiniam-emociniam ikimokyklinio amžiaus vaikų intelektui ugdyti. | 2019 | Klasės krepšelio lėšos.  Specialiųjų programų lėšos. | Direktorius  Direktoriaus pavaduotojas ugdymui | Įsigyta socialinė- emocinė programa 1 kartą savaitėje integruojama į ugdomąjį procesą. |
| 8.3.1.1.3.Įsigyti ir taikyti interaktyvią animacinę programą „Saulutučiai“. | 2019 | Klasės krepšelio lėšos.  Specialiųjų programų lėšos | Direktorius  Direktoriaus pavaduotojas ugdymui | Sudaryta sąlygos lavėti įvairioms vaiko ugdymo(si) kompetencijoms. |
| 8.3.1.1.4. Ugdymo turinio organizavimas projektų metodu. | 2019-2021 | Žmogiškieji ištekliai.  Projektų lėšos | Direktorius  Direktoriaus pavaduotojas ugdymui  pedagogai | Į projektinę veiklą įsitrauks 80% pedagogų ir 50% tėvų. |

8.3.1.2.Uždavinys. Gerinti ugdymo(si) proceso kokybę.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 8.3.1.2.1.Sukurti įstaigos vertinimo ir įsivertinimo sistemą | 2019 | Žmogiškieji ištekliai  Specialiųjų programų lėšos | Direktorius  Direktoriaus pavaduotojas ugdymui  Pedagogai |  |
| 8.3.1.2.2. Įdiegti elektroninę sistemą „Mūsų darželis“ | 2019-2021 | Klasės krepšelio lėšos | Direktorius  Direktoriaus pavaduotojas ugdymui | Įdiegta elektroninė sistema „Mūsų darželis“ naudosis 100% pedagogų ir 80% tėvų. |
| 8.3.1.2.3. Pasiekimų ir pažangos vertinimo rezultatai pristatomi tėvams elektroninėje sistemoje „Mūsų darželis“. | 2020 | Žmogiškieji ištekliai | Direktoriaus pavaduotojas ugdymui | Nauja sistema sudarys galimybę nenutrūkstamam bendravimui tarp pedagogų ir tėvų. Gerės ugdymo proceso planavimas ir kokybė. |

**9. Įgyvendinimo stebėsena**

Lopšelio-darželio strateginio plano stebėsena atliekama viso proceso metu ir visais lygiais.

Strateginio planavimo grupė pristato Telšių lopšelio-darželio „Saulutė“ 2019-2020 m. strateginį veiklos planą įstaigos bendruomenei visuotinio bendruomenės susirinkimo metu kartą metuose. Tokiu būdu visuomenė turi galimybę stebėti ir vertinti, kaip įgyvendinami strateginiai tikslai ir teikti siūlymus bei pageidavimus.

Direktorius ir direktoriaus pavaduotojas ugdymui stebi ir įvertina, ar institucija įgyvendina strateginius tikslus ir uždavinius, ar darbuotojai įvykdė pavestas priemones, ar vykdomos priemonės yra efektyvios ir atitinkamai patikslina strateginius veiklos planus.

Strateginio plano stebėsenos grupė posėdžiauja du kartus per metus. Pavasarį vyksta praeitų metų veiklos ataskaitos analizė, kuri pateikiama lopšelio-darželio bendruomenei visuotiniame bendruomenės susirinkime.

Strateginio planavimo grupė kiekvienų metų rudenį koreguoja lopšelio-darželio strateginį planą ir teikia stebėsenos grupei, kuri jį tvirtina ir planas yra pratęsiamas.

|  |  |
| --- | --- |
|  | |
|  | |